Rosenborg og Antalyaspor er enige om en låneavtale for Milan Jevtovic. Serberen lånes til Rosenborg ut august.

Jeg kan spille ving på begge kanter, og har ganske bra fart. — Milan Jevtovic

Fredag formiddag gjennomførte Jevtovic den medisinske testen, og gleder seg til å ta fatt på halvåret i Rosenborg.

- Dette er en stor sjansen for meg og jeg er veldig glad for å være her. Jeg håper å hjelpe Rosenborg til Champions League, sier Jevtovic til RBK.no.

Serberen var på lån i Bodø/Glimt frem til sommeren i fjor. Da scoret han 6 mål på 17 kamper fra start. Jevtovic blir beskrevet som en dribleglad ving som er god med begge bein.

- Jeg kan spille ving på begge kanter, og har ganske bra fart. Målet er å kunne bidra med mange målgivende pasninger, men også score noen mål selv, selvsagt, sier han.

Annonse:

Serberen fikk lite spilletid i Tyrkia i høst, og setter derfor stor pris på å få sjansen i Rosenborg.

- Jeg vil takke Antalyaspor for at at de gir meg muligheten til å komme til Rosenborg. Dette er den største klubben i Norge, og jeg gleder meg til å sette i gang, sier Jevtovic.

Milan har fått drakt nummer 26 og vil møte mandag på trening sammen med resten av laget.